(Návrh)

**Rámcová dohoda**

**č. SVO-RVO32024/000591-XX**

uzatvorená podľa § 269 ods. 2 Obchodného zákonníka a § 64 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)   
(ďalej len „Rámcová dohoda“)

**Článok I.  
Zmluvné strany**

|  |  |
| --- | --- |
| **Objednávateľ:** | Slovenská republika zastúpená Ministerstvom vnútra Slovenskej republiky |
| Sídlo: | Pribinova 2, 812 72 Bratislava |
| IČO: | 00151866 |
| Bankové spojenie: | Štátna pokladnica |
| SWIFT: | SPSRSKBA |
| IBAN: | SK 7881800000007000180023 |
| Zastúpený: | Mgr. Patrik Krauspe |
|  | štátny tajomník Ministerstva vnútra Slovenskej republiky, |
|  | na základe plnomocenstva č. p. SL-OPS-2023/005305-437  zo dňa 31.10.2023 |

(ďalej len „Objednávateľ“)

a

Poskytovateľ: [obchodné meno a právna forma]

Sídlo: [●]

Bankové spojenie: [●]

IČO [●]

DIČ [●]

Zastúpený: [●]

Zapísaný v OR SR: [●]

(ďalej len „Poskytovateľ “)

(ďalej len „zmluvné strany“)

**Článok II.  
ÚVODNÉ USTANOVENIA**

* 1. Objednávateľ uskutočnil verejnú súťaž uverejnenú vo Vestníku verejného obstarávania č. zo dňa XX.

2024 pod značkou XXX MSS na predmet zákazky „**Upratovacie a čistiace služby**“ pre ....kraj (ďalej len „verejné obstarávanie“).

2.2. Výsledkom verejného obstarávania je výber úspešného uchádzača - poskytovateľa, s ktorým bude uzatvorená táto Rámcová dohoda.

* 1. Účelom tejto Rámcovej dohody je v súlade s výsledkom verejného obstarávania zabezpečenie upratovania v rozsahu a spôsobom definovaným v článku III. tejto Rámcovej dohody, ktoré bude poskytovať Poskytovateľ Objednávateľovi formou objednávok.

**Článok III.**

**PREDMET RÁMCOVEJ DOHODY**

* 1. Predmetom tejto Rámcovej dohody je záväzok Poskytovateľa zabezpečiť pre Objednávateľa upratovacie a čistiace služby vrátane dodania súvisiacich tovarov v objektoch a zariadeniach, ktoré sú vo vlastníctve SR a v správe MV SR a v objektoch a zariadeniach ktoré sú vo vlastníctve SR a v dočasnej správe Okresného úradu (doplniť krajské mesto) (ďalej len „služby“), v súlade s opisom predmetu zákazky (ďalej len „OPZ“), ktorý tvorí Prílohu č. 1 tejto Rámcovej dohody a záväzok Objednávateľa zaplatiť Poskytovateľovi za riadne a včas poskytnuté služby odplatu v súlade so štruktúrovaným rozpočtom ceny Rámcovej dohody uvedeným v Prílohe č. 2 tejto Rámcovej dohody.
  2. Zmluvné strany sa dohodli, že objednávanie služby podľa tejto Rámcovej dohody bude realizovaná na základe písomnej objednávky, v ktorej budú špecifikované všetky detaily požadovanej služby (ďalej len „Objednávka“)

**Článok IV.**

**DOBA PLATNOSTI, MIESTO A SPôSOB PLNENIA**

* 1. Táto Rámcová dohoda sa uzatvára na obdobie 48 mesiacov od nadobudnutia jej účinnosti resp. do vyčerpania maximálneho finančného limitu, ktorý je uvedený v bode 6.2 tejto Rámcovej dohody, podľa toho, ktorá skutočnosť nastane skôr.
  2. Miestom poskytnutia služieb budú jednotlivé objekty alebo zariadenia ktoré sú vo vlastníctve SR a v správe Objednávateľa podľa Prílohy č. 5 tejto Rámcovej dohody bližšie určené v objednávke.
  3. Na základe potreby Objednávateľa na poskytnutie služieb, Objednávateľ v súlade so zákonom č. 343/2015 Z. z. vyzve písomne Poskytovateľa na poskytnutie služby/služieb formou Objednávky.
  4. V Objednávke Objednávateľ v súlade s Prílohou č. 5 tejto Rámcovej dohody určí objekty alebo zariadenia, v ktorých sa majú služby poskytovať, vymedzí rozsah a druh služieb a v prípade potreby ďalšie podrobnosti poskytovania služieb. V nej sa stanoví aj termín plnenia poskytovaných služieb.
  5. V prípade, že Objednávateľ bude požadovať poskytovanie služby v inom objekte ako uvedenom v Prílohe č. 5 oznámi túto skutočnosť Poskytovateľovi formou podľa bodu 11.1 a 11.2 tejto Rámcovej dohody s tým, že tento objekt môže byť len v rámci kraja, ktorého sa táto Rámcová dohoda týka.

**Článok V.**

**PODMIENKY POSKYTOVANIA SLUŽIEB**

* 1. Poskytovateľ sa zaväzuje poskytovať služby špecifikované v Prílohe č. 1 a Prílohe č. 2 tejto Rámcovej dohody v súlade s jej ustanoveniami, v súlade so všeobecne záväznými právnymi predpismi platnými na území SR podľa ktorých sa poskytovanie služby spravuje a podľa pokynov Objednávateľa, v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území SR.
  2. Poskytovateľ zodpovedá za dodržiavanie predpisov na zaistenie bezpečnosti a ochrany zdravia pri práci a požiarnej ochrany.
  3. Poskytovateľ zodpovedá Objednávateľovi za to, že poskytnuté upratovacie služby budú vykonané v súlade s podmienkami dohodnutými v tejto Rámcovej dohode.
  4. Poskytovateľ zodpovedá za kvalitu, úplnosť a dodržiavanie harmonogramu upratovacích služieb v súlade s Objednávkou. Ak Objednávateľ zistí nedostatky v čase poskytovania upratovacích služieb, resp. po ich realizácii, bezodkladne oznámi zistené nedostatky Poskytovateľovi osobne, telefonicky, e-mailom. Objednávateľ poskytne Poskytovateľovi primeraný čas na bezodplatné odstránenie týchto nedostatkov.
  5. Poskytovateľ je povinný vykonávať upratovanie tak, aby podľa možnosti nenarušil riadne užívanie priestorov, v ktorých sa budú upratovacie služby plniť. Ak vykonávanie upratovacích služieb vzhľadom na ich charakter spôsobí obmedzenie v riadnom užívaní priestorov, je Poskytovateľ povinný Objednávateľovi túto skutočnosť písomne oznámiť s dostatočným predstihom (najneskôr tri dni vopred) a vyžiadať si na obmedzenie užívateľa priestorov jeho písomný súhlas.
  6. Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi.
  7. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu písomne informovať Objednávateľa o týchto skutočnostiach.
  8. Poskytovateľ sa zaväzuje písomne upozorniť Objednávateľa na nesprávnosť (vrátane rozporu s všeobecne záväznými právnym predpismi SR) ním navrhovaného postupu, podkladov a/alebo iných pokynov týkajúcich sa služieb špecifikovaných v Prílohe č. 1 tejto Rámcovej dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu spôsobenú Objednávateľovi. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za škodu, ktorá v tomto prípade vznikne.
  9. Poskytovateľ sa zaväzuje poskytovať služby definované v Prílohe č. 1 a v Prílohe č. 2 tejto Rámcovej dohody podľa príslušnej Objednávky a tejto Rámcovej dohody, okrem prípadu keď Poskytovateľ nemôže ovplyvniť plnenie záväzkov alebo keď včasnosť, kvalita a úplnosť požadovaných informácií a inštrukcií závisí od Objednávateľa.
  10. Poskytovateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní služieb definovaných v OPZ (ďalej len „dôverné informácie”). Poskytovateľ sa zaväzuje zachovávať mlčanlivosť o všetkých skutočnostiach vyplývajúcich z tejto Rámcovej dohody aj po skončení jej platnosti.
  11. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Rámcovej dohody.
  12. V Prílohe č. 3 sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a podiel plnenia z Rámcovej dohody.
  13. Poskytovateľ zodpovedá za plnenie Rámcovej dohody o subdodávke subdodávateľom tak, ako keby plnenie realizované na základe takejto Rámcovej dohody realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  14. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v prílohe č. 3 tejto Rámcovej dohody a to bezodkladne po tom, ako sa o tejto skutočnosti dozvie.
  15. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 5.11, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  16. Poskytovateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
  17. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
  18. V prípade, že Poskytovateľ, jeho subdodávateľ podľa zákona č. 343/2015 Z. z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Poskytovateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z.z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,
2. člen vlády,
3. vedúci ústredného orgánu štátnej správy, ktorý nie je členom vlády,
4. vedúci orgánu štátnej správy s celoslovenskou pôsobnosťou,
5. sudca Ústavného súdu Slovenskej republiky alebo sudca,
6. generálny prokurátor Slovenskej republiky, špeciálny prokurátor alebo prokurátor,
7. verejný ochranca práv,
8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
9. štátny tajomník,
10. generálny tajomník služobného úradu,
11. prednosta okresného úradu,
12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
13. predseda vyššieho územného celku.

**Článok VI.**

**ODPLATA A FAKTURÁCIA**

* 1. Ceny za služby (ďalej len „odplata“) sú stanovené v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a sú uvedené v Prílohe č. 2 tejto rámcovej dohody „Štruktúrovaný rozpočet ceny Rámcovej dohody“.
  2. Maximálny finančný limit pre túto Rámcovú dohodu na obdobie 48 mesiacov od nadobudnutia jej účinnosti je v súlade s predpokladanou hodnotou zákazky stanovený **vo výške XXX,00 € bez DPH** pre príslušnú časť predmetu zákazky s ohľadom na bod 6.1 tejto Rámcovej dohody.
  3. Odplata musí zahŕňať všetky ekonomicky oprávnené náklady Poskytovateľa vynaložené v súvislosti s poskytovaním služieb a primeraný zisk Poskytovateľa.
  4. Odplata musí byť stanovená v mene EURO. K fakturovanej odplate bude vždy pripočítaná DPH stanovená v súlade s  právnymi predpismi platnými v čase poskytnutia služieb.
  5. Jednotková cena služieb, ktorá môže byť v súlade s touto Rámcovou dohodou poskytnutá, je stanovená v súlade s verejným obstarávaním a cenovou ponukou Poskytovateľa a je uvedená v Prílohe č. 2 tejto Rámcovej dohody. Uvedené ceny sú stanovené bez DPH ako maximálne jednotkové ceny.
  6. Celkové množstvo poskytovaných služieb bude závisieť výlučne od potrieb Objednávateľa počas platnosti tejto Rámcovej dohody a Objednávateľ nie je povinný vyčerpať maximálny finančný limit stanovený v tejto Rámcovej dohode, s čím Poskytovateľ bez výhrad súhlasí.
  7. Objednávateľ sa zaväzuje zaplatiť za riadne a včas poskytnuté služby Poskytovateľovi odplatu podľa príslušnej Objednávky, v súlade s touto Rámcovou dohodou. Objednávateľ neposkytne Poskytovateľovi žiaden preddavok na vykonanie služieb podľa tejto Rámcovej dohody.
  8. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov.
  9. Lehota splatnosti faktúry Poskytovateľa je tridsať (30) kalendárnych dní odo dňa doručenia faktúry Objednávateľovi. Ak predložená faktúra nebude vystavená v súlade s touto rámcovou dohodou Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsať (30) kalendárnych dní odo dňa jej opätovného doručenia Objednávateľovi.
  10. Všetky faktúry budú uhrádzané výhradne bezhotovostne prevodným príkazom. Faktúra sa považuje za uhradenú dňom odpísania finančných prostriedkov z účtu Objednávateľa na účet Poskytovateľa uvedený v čl. I. tejto Rámcovej dohody.
  11. Bankové spojenie Poskytovateľa uvedené na faktúre musí byť zhodné s bankovým spojením dohodnutým v tejto Rámcovej dohode.
  12. Odplatu za poskytovanie upratovacích služieb je možné meniť len v  prípade zmien všeobecne záväzných právnych predpisov platných na území  Slovenskej republiky (pri zmene sadzby DPH). Odplata sa upraví vždy len po vzájomnej dohode zmluvných strán formou písomného dodatku, a to od nasledujúceho kalendárneho mesiaca, v ktorom zmena nadobudla účinnosť.

**VII.**

**ZAMESTNANCI POSKYTOVATEĽA**

* 1. Poskytovateľ zabezpečuje vykonanie upratovacích služieb prostredníctvom svojich zamestnancov, alebo v rámci subdodávateľských organizácií. Zaväzuje sa zamestnávať spoľahlivých zamestnancov, resp. zamestnancov subdodávateľských organizácií a zabezpečí ich kontrolu prostredníctvom objektových vedúcich. Ručí za skutočnosť, že má s poskytovanými zamestnancami, prípadne subdodávateľskými organizáciami uzavretú riadnu pracovnú zmluvu, alebo zmluvu o poskytovaní služieb a že sa jedná o osoby bezúhonné.
  2. Zamestnancom vykonávajúcim upratovacie služby je prísne zakázané čítať akékoľvek písomnosti Objednávateľa, , vrátane zákazu používať prístroje ako sú najmä počítač, kopírovacie a iné reprografické zariadenia, fax, telefón. Súčasne sa mu zakazuje otvárať skrine, vstupovať do PC a otvárať ostatné zariadenia na mieste ich pôsobenia.
  3. Zamestnancom vykonávajúcim upratovacie služby je ďalej zakázané umožniť na pracovisko prístup osobám, ktoré nie sú Poskytovateľom na poskytovanie predmetu zmluvy určené.
  4. Zamestnanci Poskytovateľa sú povinní vykonávať upratovacie služby podľa pokynov poverenej osoby Poskytovateľa a požiadaviek povereného pracovníka Objednávateľa.
  5. Poskytovateľ zabezpečí výber svojich zamestnancov tak, aby mali všetky potrebné školenia z hygienického minima, bezpečnosti práce, a odborné znalosti, podľa vykonávaného druhu upratovacích služieb.
  6. Poskytovateľ zabezpečí školenie svojich zamestnancov v oblasti požiarnej ochrany.
  7. Zamestnanci Poskytovateľa, ktorí budú vykonávať upratovacie služby v objektoch Objednávateľa musia absolvovať policajné preverenie s ohľadom na interné predpisy objednávateľa.
  8. V prípade porušenia povinností vyplývajúcich Poskytovateľovi z bodov 7.1 až 7.7. tohto článku je Poskytovateľ povinný nahradiť Objednávateľovi škodu.

**VIII.**

**MATERIÁL A VYBAVENIE**

* 1. Poskytovateľ zabezpečí na vykonávanie upratovacích služieb podľa Prílohy č.1 a Prílohy č. 2 k tejto Rámcovej dohode na vlastné náklady potrebný čistiaci a ostatný použitý materiál, stroje, prístroje, zariadenia a mechanické prostriedky.
  2. Poskytovateľ zabezpečí prevádzkyschopnosť a priebežne vykoná údržbu a revíziu použitých strojných zariadení, určených na vykonávanie upratovacích služieb .

**Článok IX.**

**ZMLUVNÁ POKUTA A ÚROKY Z OMEŠKANIA**

* 1. V prípade omeškania Poskytovateľa s poskytnutím služieb podľa príslušnej Objednávky, je Objednávateľ oprávnený od Poskytovateľa požadovať zaplatenie zmluvnej pokuty vo výške 0,05 % z ceny plnenia, s ktorým je v omeškaní v lehote stanovenej v objednávke, za každý aj začatý deň omeškania.
  2. V prípade omeškania Objednávateľa s úhradou faktúry, vzniká Poskytovateľovi právo účtovať Objednávateľovi úroky z omeškania v zákonom stanovenej výške.
  3. V prípade omeškania Poskytovateľa so splnením povinnosti odstrániť nedostatky v zmysle bodu 5.4 tejto Rámcovej dohody v súvislosti s poskytovaním upratovacích služieb uvedených v Objednávke má Objednávateľ nárok vymáhať zmluvnú pokutu za každý deň z omeškania vo výške 0,05 % z ceny vadnej časti plnenia.
  4. V prípade nepravdivosti vyhlásenia Poskytovateľa, ktoré je uvedené v bode 5.17 tejto Rámcovej dohody, je Poskytovateľ povinný zaplatiť Objednávateľovi zmluvnú pokutu vo výške 30 000,- EUR.
  5. Zaplatením zmluvnej pokuty podľa tohto článku tejto Rámcovej dohody nie je dotknutý nárok na náhradu škody.

**Článok X.**

**ZODPOVEDNOSŤ ZA ŠKODU**

* 1. Poskytovateľ zodpovedá Objednávateľovi a tretím osobám za všetky škody, ktorú mu preukázateľne spôsobil v súvislosti s poskytovaním služieb definovaných v OPZ. Úradne uverená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí Prílohu č. 4 tejto Rámcovej dohody.
  2. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom.

**Článok XI.**

**OSOBITNÉ USTANOVENIA**

* 1. Akákoľvek písomnosť, ktorá sa doručuje v súvislosti s touto Rámcovou dohodou (ďalej len „oznámenie“) musí byť v písomnej podobe doručené:

1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom tejto rámcovej dohody.
   1. Písomnosť poskytovaná Objednávateľovi bude zaslaná na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto Rámcovej dohody:

Objednávateľ: Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: [•]

email: [•]

* 1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom tejto Rámcovej dohody:

Poskytovateľ: [•]

k rukám: [•]

email: [•]

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

**Článok XII.**

**SKONČENIE RÁMCOVEJ DOHODY**

## 12.1 V prípade podstatného porušenia Rámcovej dohody Poskytovateľom je Objednávateľ oprávnený vykonať zmenu Zmluvy spočívajúcu v zmene osoby Poskytovateľa, a to nahradením Pôvodného poskytovateľa (ďalej len „Pôvodný poskytovateľ“) Novým poskytovateľom v súlade s § 18 Zákona o verejnom obstarávaní. Zmenu v osobe Poskytovateľa je Objednávateľ oprávnený vykonať vo forme písomného dodatku k tejto Rámcovej dohode, uzatvoreného medzi Objednávateľom a subjektom, ktorý ako uchádzač vo verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na ďalšom mieste v poradí v rámci verejného obstarávania (ďalej len „Nový poskytovateľ“). Na vysporiadanie plnení medzi Pôvodným poskytovateľom a Objednávateľom sa primerane aplikujú ustanovenia bodu 12.6. tohto článku Rámcovej dohody. Na vysporiadanie plnení medzi Novým poskytovateľom a Objednávateľom sa dodatkom vykonajú primerané úpravy tejto Rámcovej dohody.

12.2 Túto Rámcovú dohodu je možné ukončiť:

12.2.1 písomnou dohodou zmluvných strán, a to dňom uvedeným v takejto dohode; v dohode o ukončení tejto Rámcovej dohody sa súčasne upravia aj nároky zmluvných strán vzniknuté na základe alebo v súvislosti s touto Rámcovou dohodou,

* + 1. písomným odstúpením od tejto Rámcovej dohody ktoroukoľvek zo zmluvných strán,
    2. písomnou výpoveďou tejto Rámcovej dohody podľa bodu 12.7 tohto článku tejto Rámcovej dohody.

12.3 Objednávateľ je oprávnený odstúpiť od tejto Rámcovej dohody (ďalej len „odstúpenie Objednávateľa“) v prípade, ak:

* + 1. proti Poskytovateľovi začalo konkurzné konanie alebo reštrukturalizácia,
    2. Poskytovateľ vstúpil do likvidácie,
    3. Poskytovateľ koná v rozpore s touto Rámcovou dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni,
    4. v čase uzavretia tejto Rámcovej dohody existovali dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
    5. Rámcová dohoda nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
    6. v prípade porušenia povinností Poskytovateľa v zmysle bodov 5.13 až 5.17 tejto Rámcovej dohody,

12.4 Poskytovateľ je oprávnený odstúpiť od tejto Rámcovej dohody v prípade, ak Objednávateľ poruší túto Rámcovú dohodu podstatným spôsobom. Za podstatné porušenie zmluvnej povinnosti sa považuje neuhradenie odsúhlasenej faktúry Objednávateľom o viac ako šesťdesiat (60) dní po uplynutí lehoty jej splatnosti.

12.5 Odstúpenie od tejto Rámcovej dohody musí mať písomnú formu, musí sa v ňom uviesť dôvod odstúpenia a musí byť doručené druhej zmluvnej strane. Odstúpenie je účinné dňom jeho doručenia druhej zmluvnej strane.

12.6 Zmluvná strana, ktorá odstúpi od tejto Rámcovej dohody, má právo požadovať od druhej strany náhradu škody, ktorá jej týmto konaním vznikla, okrem prípadov zásahu vyššej moci. Pre účely tejto Rámcovej dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény.

12.7 Túto Rámcovú dohodu môže Objednávateľ písomne vypovedať bez udania dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Článok XIII.**

**SPOLOĆNĚ A ZÁVEREČNÉ USTANOVENIA**

* 1. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Ak ktorékoľvek z ustanovení tejto Rámcovej dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Rámcovej dohody, avšak zákonnosť, platnosť a vykonateľnosť zvyšných ustanovení tejto Rámcovej dohody zostane nedotknutá.
  4. Zmluvné strany sa dohodli, že pohľadávky vyplývajúce z tejto Rámcovej dohody môžu byť postúpené na tretie osoby len s predchádzajúcim písomným súhlasom dlžníka.
  5. Objednávateľ si vyhradzuje právo doplniť alebo zrušiť miesta poskytovania služby formou dodatku k tejto Rámcovej dohode.
  6. Táto Rámcová dohoda môže byť doplnená alebo menená len písomnými, očíslovanými a zmluvnými stranami podpísanými dodatkami k tejto Rámcovej dohode.
  7. Právne vzťahy touto Rámcovou dohodou vyslovene neupravené sa riadia príslušnými ustanoveniami Obchodného zákonníka a zákona č. 343/2015 Z. z. a ostatnými všeobecne záväznými právnymi predpismi platnými na území Slovenskej republiky.
  8. Zmluvné strany sa dohodli, že prípadné spory vyplývajúce z plnenia tejto Rámcovej dohody budú riešiť najprv dohodou alebo zmierom. Ak nedôjde k dohode, bude vec riešiť vecne a miestne príslušný súd Slovenskej republiky.
  9. Táto Rámcová dohoda má nasledujúce prílohy:

Príloha č. 1 - Opis predmetu zákazky

Príloha č. 2 - Štruktúrovaný rozpočet ceny rámcovej dohody.

Príloha č. 3 - Zoznam subdodávateľov.

Príloha č. 4 - Úradne overená kópia poistnej zmluvy alebo potvrdenie príslušnej poisťovne o poistení

za škodu spôsobenú podnikaním.

Príloha č. 5 – Zoznam objektov

* 1. Táto Rámcová dohoda je vyhotovená v troch (3) vyhotoveniach s platnosťou originálu v slovenskom jazyku. Jedno (1) vyhotovenie obdrží Poskytovateľ a dve (2) vyhotovenia obdrží Objednávateľ.
  2. Táto Rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky, a to v zmysle § 47a zákona č. 40/1964 Zb. Občiansky zákonník v znení neskorších predpisov. Rámcovú dohodu zverejní Objednávateľ.
  3. Zmluvné strany vyhlasujú, že vôľa prejavená v tejto Rámcovej dohode je slobodná, vážna, bez omylu v osobe alebo predmete tejto Rámcovej dohody a že túto Rámcovú dohodu neuzavreli ani v tiesni ani za nápadne nevýhodných podmienok, čo potvrdzujú jej podpisom.

V Bratislave, dňa: V [●], dňa: [●]

Za objednávateľa: Za poskytovateľa: